อนุสร ยอมรับผิดเหตุไม่ชอบให้เรียก ป๋า - สปท.ให้ คกก.สอบจริยธรรม
วันนี้ (15 มี.ค.2560) ผู้สื่อข่าวรายงานว่า แม้พฤติการณ์ที่นายอนุสร จิรพงศ์ สมาชิก สปท. ทำร้ายร่างกายพนักงานร้านอาหารจะเป็นพฤติการณ์เฉพาะตัว ที่ไม่เกี่ยวข้องกับการทำหน้าที่ในสภาขับเคลื่อนการปฏิรูปประเทศ (สปท.) แต่นายอลงกรณ์ พลบุตร รองประธาน สปท. ระบุว่า สปท.ไม่ได้นิ่งนอนใจและจะให้คณะกรรมการตรวจสอบจริยธรรมเข้าไปดำเนินการพิจารณาว่ากรณีนี้จะมีผลต่อสมาชิกภาพการเป็นสมาชิก สปท.หรือไม่ โดยมีเวลาพิจารณา 60 วัน แต่ระหว่างนี้นายอนุสรยังสามารถปฏิบัติหน้าที่ได้ตามปกติด้านนายอนุสร เปิดเผยว่ายอมรับผิดเพราะไม่ชอบให้ใครเรียกว่า ป๋า ยืนยันว่าไม่ได้ตั้งใจทำร้ายรุนแรง เพียงใช้มือเขกศีรษะเพื่อตักเตือนเท่านั้น ผมยอมรับผิดที่ทำให้น้องเขาบาดเจ็บ ที่จริงบาดเจ็บทางร่างกายมันน้อยมากแค่เขกหัว แต่เขาเสียใจ นายอนุสร กล่าวนายอนุสรณ์ ยังระบุว่า เหตุการณ์นี้เป็นบทเรียนเพราะด้วยหน้าที่การงานทำให้ต้องระวังเป็นพิเศษ และยังทำให้สมาชิก สปท.ได้รับความเสื่อมเสีย
รองประธาน สปท.ให้คณะกรรมการตรวจสอบจริยธรรม กรณีนายอนุสร จิรพงศ์ สมาชิกสปท.ทำร้ายร่างกายพนักงานร้านอาหาร ว่ามีผลต่อสมาชิกภาพการเป็นสมาชิก สปท.หรือไม่ ด้านนายอนุสร ยอมรับผิด ระบุว่าเพราะไม่ชอบให้ใครเรียกว่า ป๋า
ไทยพีบีเอส,ThaiPBSnews,ข่าวไทยพีบีเอส,ThaiPBS,นายอนุสร จิรพงศ์,สภาขับเคลื่อนการปฏิรูปประเทศ,สปท.,ตรวจสอบจริยธรรม,ทำร้ายร่างกาย,ป๋า